A totes les empreses s'ha de dur a terme un pla de prevenció de riscos destinat a conèixer els riscos i a determinar quines mesures correctores són necessàries.
De l'aplicació, la vigilància i el seguiment de la política preventiva se n'encarreguen òrgans interns de l'empresa, als quals també es pot acudir per verificar el compliment de les obligacions en matèria preventiva.
Normativa: Llei 31/1995, de 8 de novembre, de prevenció de riscos laborals.
És obligació de l'empresari/ària pagar puntualment la retribució acordada o establerta per conveni col·lectiu o per llei.
Davant del retard reiterat en el pagament del salari, podem:
Normativa: articles 4.2 f) i 50.1.b de l' Estatut dels treballadors; article 8.1. del Reial Decret Legislatiu 5/2000, de 4 d'agost, pel qual s'aprova el text refós de la Llei d'infraccions i sancions en l'ordre social.
El tancament definitiu de l'empresa per finalització de l'activitat que suposa l'extinció dels contractes de la totalitat de la plantilla de l'empresa s'ha de tramitar com a expedient de regulació d'ocupació (article 51 de l'Estatut dels treballadors) sempre que el nombre total de persones afectades sigui superior a cinc.
Davant d'aquesta situació de tancament de l'explotació sense haver seguit els tràmits preceptius, els treballadors/ores afectats poden acudir als instruments següents:
- Denúncia davant de la Inspecció de Treball, ja que d'acord amb l'article 8.3 de la Llei d'infraccions i sancions en l'ordre social és una infracció molt greu de les obligacions empresarials.
- Juntament amb la denúncia a la Inspecció de Treball, per tal que els treballadors/ores puguin, d'una banda, estar en situació legal de desocupació per percebre les prestacions d'atur i, de l'altra, tenir garantida una part de la indemnització d'acomiadament per part del FOGASA (article 33 de l'Estatut dels treballadors), també es pot emprendre alguna d'aquestes vies:
Normativa aplicable: article 51 de l' Estatut dels treballadors; article 8.3. del Reial Decret Legislatiu 5/2000, de 4 d'agost, pel qual s'aprova el text refós de la Llei d'infraccions i sancions en l'ordre social.
La normativa laboral prohibeix, com a regla general, el treball dels menors de 16 anys.
En matèria social, les conductes consistents a utilitzar mà d'obra infantil són considerades infraccions molt greus de la normativa laboral (article 8.4 de la Llei d'infraccions i sancions en l'ordre social).
Aquestes conductes poden ser denunciades davant de la Inspecció de Treball.
A més, es pot posar el fet en coneixement del cos de Mossos d'Esquadra o de la Conselleria de Treball, Afers Socials i Famílies perquè adoptin les mesures de protecció pertinents respecte dels menors.
Normativa aplicable: article 6.1 de l'Estatut dels treballadors; article 8.4 de la Llei d'infraccions i sancions en l'ordre social.
L'acció de denúncia de l'incompliment de la legislació laboral és pública, de manera que la Inspecció de Treball no tramitarà denúncies anònimes.
En qualsevol cas els funcionaris del sistema de la Inspecció de Treball i Seguretat Social estan obligats a guardar secret respecte dels assumptes que coneguin per raó del seu càrrec, així com sobre les dades, informes, origen de les denúncies o antecedents dels què tinguessin coneixements en el desenvolupament de les seves funcions.
El treballador no pot patir cap represàlia pel fet d'haver interposat una denúncia davant de la Inspecció de Treball i, en aquest sentit, qualsevol decisió que suposi un tracte desfavorable com a conseqüència d'una reclamació efectuada pel treballador/a davant de la Inspecció de Treball s'haurà de considerar nul·la.
Normativa aplicable: article 13 de la Llei 42/1997, de 14 de novembre, de la Inspecció de Treball; article 22 del Reial decret 138/2000, de 4 de febrer, que aprova el Reglament d'organització i funcionament de la Inspecció de Treball i Seguretat Social.